ILMU COPY PASTE (Modelling NNLP) | DHM, Design Human M-Gineering
« Workshop NNLP Practitioner HIDUP PENUH KEAJAIBAN… »
Tanggal : 23 Januari 2012 Aho-Corasick string matching in C# - CodeProject 11,175,666 members (67,138 online)
Jan Last Visit: 31-Dec-99 19:00 Last Update: 25-Jan-15 2:32Refresh12 Next » Trou inspirasie vir 'n elegante en boheemse toekomstige bruid
Hierdie boheemse elegansie gestileerde fotosessie sal vir enige toekomstige bruid genoeg trou inspirasie gee om haar droomdag te beplan. Elke element is noukeurig deurdink en saamgevoeg om ‘n pragtige eenheid te vorm. Van die beste diensverskaffers in die industrie het koppe bymekaar gesit om hierdie trou inspirasie aan toekomstige bruide te lewer.
Rol af en maak notas as jy boheemse en elegante dekor vir jou troudag oorweeg.
Ek, Nicole van Niekerk, het die fotosessie gereël. Ek het nog altyd ‘n groot passie vir stilering gehad. Vanjaar het ek uiteindelik die moed en tyd gekry om ‘n gestileerde fotosessie bymekaar te sit. Ek was ook die fotograaf van die fotosessie.
Die venue se pragtige bougainvillea bosse tesame met die elegante argitektuur was my inspirasie. Dit het vir my die perfekte agtergrond geskep om ‘n boheemse, tog elegante fotosessie te stileer.
Die afgelope drie jaar was ek bevoorreg genoeg om baie mense in die industrie te leer ken. Hulle het my mentors, asook goeie vriende geword. Toe ek my eerste gestileerde sessie begin beplan het, het ek onmiddellik aan hulle gedink; Gelukkig het almal ingestem! Ek het ook ‘n groot passie vir Suid-Afrikaanse ontwerp. Dus wou ek die sessie so ver as as moontlik Suid-Afrikaans hou om vir bruide insiggewende trou-inspirasie te voorsien.
Die sessie het op 4 Julie, in die middel van winter, plaasgevind. Ons was dus effens bekommerd oor die weer, maar kon nie vir ‘n mooier winterdag vra nie! Daar was gelukkig geen onvoorsiene omstandighede nie.
Die boheemse elegansie gestileerde fotosessie weerspieël baie van my persoonlikheid, asook my besigheid se visie. Dit lê ongelooflik na aan my hart en ek is só trots op die eindresultaat. Wat dit egter meer spesiaal maak, is dat dit die eerste gestileerde fotosessie was wat ek self gereël het.
Die verskaffers se bydrae en ondersteuning was vir my ongelooflik spesiaal. Hulle almal is mense na wie ek opkyk en by wie ek al só baie in die verlede geleer het.
Moenie bang wees om kanse te waag nie! Hou wel terselfdertyd ingedagte dat daar ‘n balans moet wees. Speel gerus met met helder kleure, dekor, blomme en interessante kombinasies. As jy ‘n meer elegante trourok het, kan jy dit opkikker met interessante bykomstighede en ‘n gedekonsentreerde ruiker.
Die heel belangrikste is dat al die elemente julle as paartjie se drome vir julle troudag moet weerspieël. Dit moet ook julle persoonlikhede en liefde vir mekaar komplimenteer.
Fotograaf en stilis: Nicole van Niekerk Photography
Blomme en dekor: Willie van Zyl, Passi Events
Skryfbehoeftes: Moonlilly Creative Studio
Styl Borde: The Creative Barn
Rokke: Bespoke by Maryke van The Wedding Collective
Grimering: Make Up & Hair by Anna Pepper
Haarstilis: Palladium Hair Co
Juwele: Mika Collection
Modelle: Katelyn-Faye Rothballer & David du Preez
VORIGE ARTIKELAnton & Lize-Mari se strand & spaniel verlowingfotosessie
VOLGENDE ARTIKELWicus & Liesl se groen & rooi buitelug troue